Helt klar en anbefalesesværdig bolig i latinerkvarteret. Hyggelig og meget smagfuld indrettet lejlighed med al ønskelig tilbehør og større end ventet. Vi blev modtaget af Magdalena som aftalt, der viste os lejligheden og fik os straks til at føle os velkommen. Magdalena har lavet et rigtig godt hæfte med bla. anbefalinger til flamingoplevelser og mange gode caféer, tapassteder og restauranter i øvrigt. Der var heldigvis også paraplyer som vi fik brug for og rundt om hjørnet ligger en velassorteret og udmærket Liedl, som vi købte morgenmad ind i. På minussiden er en lidt kort dobbeltseng, men jeg er også 195cm og at vi havde lidt svært ved at få radiatorerne til at fungere hele tiden og derfor var der lidt koldt. Endelig blev vi generet af en dame, der hver aften ca. kl. 12 stillede sig ud på sin altan og begyndte at snakke højt og længe med en anden person, der åbenbart befandt sig inde i lejligheden.